सुदेश लहरी

सुदेश लहरी (जन्म: २७ ऑक्टोबर १९६८) हा एक भारतीय स्टँड-अप कॉमेडियन आणि चित्रपट व दूरदर्शन अभिनेता आहे. २००७ मध्ये द ग्रेट इंडियन लाफ्टर चॅलेंज III या  विनोदी कार्यक्रमात त्याने भाग घेतला होता.  कपिल शर्मा आणि चंदन प्रभाकर यांच्यानंतर तो या स्पर्धेत तिसऱ्या क्रमांकावर होता. 

त्यानंतर सुदेशने कॉमेडी सर्कसमध्ये कृष्णा अभिषेकसोबत भागीदारी करत स्पर्धक म्हणून खेळला. एकत्रितपणे या दोघांनी तीन हंगाम जिंकले आणि "कृष्णा-सुदेश" म्हणून लगेचच लोकप्रियता मिळवली. कॉमेडी नाईट्स बचाओ, कॉमेडी नाईट्स लाइव्ह, आणि कॉमेडी नाईट्स बचाओ ताझा या कार्यक्रमांत देखील ही जोडी एकत्रितपणे दिसली. 

सोनी एंटरटेनमेंट टेलिव्हिजनवरील द ड्रामा कंपनी हा त्याचा नवीनतम कार्यक्रम आहे, ज्यामध्ये तो बॉलीवूड अभिनेता मिथुन चक्रवर्तीसोबत काम करत आहे. तो आणि कृष्णा अभिषेक ४ वर्षांनंतर कपिल शर्मा शोमध्ये पुन्हा एकत्र आले.

खाजगी जीवन 
सुदेशचा जन्म पंजाबच्या जलंधर येथे २७ ऑक्टोबर १९६८ रोजी झाला होता. ममता ही त्याची पत्नी असून या दाम्पत्याला २ अपत्ये आहेत.

दूरचित्रवाणी कार्यक्रम 

 दूरदर्शन मालिका

संदर्भ 

हिंदी दूरचित्रवाहिनी अभिनेते
इ.स. १९६८ मधील जन्म
पुरुष चरित्रलेख